CELEX: 62009CO0451
Language: sl
Date: 2010-05-12
Title: Sklep Sodišča (osmi senat) z dne 12. maja 2010. # Pigasos Alieftiki Naftiki Etaireia proti Svetu Evropske unije in Evropski komisiji. # Pritožba - Nepogodbena odgovornost - Dokaz izvora Skupnosti proizvodov ujetih z ladjo v lasti družbe grškega prava - Nesprejetje predpisov, ki bi carinskim organom držav članic omogočali sprejetje dokumentov, ki jih je izdala tretja država, ki niso dokument T2M. # Zadeva C-451/09 P.

Sklep Sodišča (osmi senat) z dne 12. maja 2010 – Pigasos Alieftiki Naftiki Etaireia proti Svetu in Komisiji
      (Zadeva C‑451/09 P)
      „Pritožba – Nepogodbena odgovornost – Dokaz o poreklu iz Skupnosti proizvodov, ujetih z ladjo v lasti družbe grškega prava – Nesprejetje predpisov, ki bi carinskim organom držav članic omogočali sprejetje dokumentov, ki jih je izdala tretja država
         in ki niso dokument T2M“
      
      1.                     Nepogodbena odgovornost – Pogoji – Normativni akt, ki vključuje gospodarskopolitične odločitve – Dovolj resna kršitev višjega
            pravnega pravila, ki posameznikom podeljuje pravice – Zahteva očitne in resne kršitve meja široke diskrecijske pravice zakonodajalca
            Unije (člen 340, drugi odstavek, PDEU) (Glej točke od 20 do 25.)
      2.                     Pritožba – Razlogi – Nadzor Sodišča nad presojo dokazov – Izključitev, razen v primeru izkrivljanja (Glej točko 30.)
      3.                     Pritožba – Razlogi – Pritožbeni razlog, naveden zoper del obrazložitve sodbe, ki ni bistvena podlaga za izrek sodbe – Brezpredmeten
            pritožbeni razlog (Glej točko 38.)
      4.                     Nepogodbena odgovornost – Pogoji – Škoda – Obveznost oškodovanca, da dokaže ustrezno prizadevanje za omejitev obsega škode
            (člen 340, drugi odstavek, PDEU) (Glej točki 39 in 40.)
      Predmet
      
         
               Pritožba zoper sodbo Sodišča prve stopnje (zdaj Splošno sodišče) (sedmi senat) z dne 16. septembra 2009 v zadevi Pigasos Alieftiki
                  Naftiki Etaireia proti Svetu in Komisiji (T‑162/07), s katero je Splošno sodišče zavrnilo odškodninsko tožbo za povračilo
                  škode, ki jo je tožeča stranka domnevno utrpela zato, ker Svet in Komisija nista sprejela predpisov, ki bi carinskim organom
                  države članice, v obravnavanem primeru grškim carinskim organom, omogočali, da kot dokaz o poreklu iz Skupnosti proizvodov,
                  ujetih z grško ladjo, ki je last tožeče stranke, sprejmejo dokumente, ki jih je izdala tretja država in ki niso dokument T2M,
                  določen v Uredbi Komisije (EGS) št. 2454/93 z dne 2. julija 1993 (UL L 253, str. 1).
               
            Izrek
      
         
                  1.
               
               
                  
               
               
                  	Pritožba se zavrne.
               
            
         
                  2.
               
               
                  
               
               
                  	Družbi Pigasos Alieftiki Naftiki Etaireia se naloži plačilo stroškov.